Hryllingsmyndir njóta mikilla vinsælda nú um stundir og Hollywood dælir þeim út , mis góðum , eins og gerir og gengur . Ný stikla er komin út fyrir unglingahrollinn Unfriended en miðað við stikluna þá lofar myndin nokkuð góðu . Myndin gerist öll fyrir framan tölvuskjá unglingsstúlku en hún og vinir hennar eru ásóttir af veru sem ekki sést í mynd sem leitar hefnda vegna ljóts myndbands , sem nafnlaus aðili setti á netið og varð til þess að Laura Barns framdi sjálfsmorð eftir mikið einelti . Þegar sex miðskólanemar eru á spjalla saman á Netinu kvöld eitt , þá fá þau Skype skilaboð frá bekkjarsystur sinni sem framdi sjálfsmorð nákvæmlega einu ári fyrr . Í fyrstu halda þau að um hrekk sé að ræða , en þegar stúlkan fer að uppljóstra um leyndarmál vinanna , þá átta þau sig á að þau eiga í höggi við eitthvað sem er ekki af þessum heimi , eitthvað sem vill drepa þau . Myndin er sögð alfarið frá sjónarhóli tölvu stúlkunnar . Kíktu á sýnishorn af hrollinum hér fyrir neðan : Helstu hlutverk í myndinni eru í höndum Shelley Hennig , Moses Jacob Storm , Renee Olstead , Will Peltz , Jacob Wysocki , Courtney Halverson og Heather Sossaman . Myndin kemur í bíó í Bandaríkjunum 17. apríl nk . Sjáðu plakatið úr myndinni hér fyrir neðan :